> શામળાજી : અરવલ્લી જીલ્લા સહીત યાત્રાધામ શામળાજીમાં મેઘરાજાની પધરામણી થતા લોકોમાં આનંદ છવાયો હતો. અરવલ્લી જીલ્લાના પ્રજાજનો અને શામળાજી પંથકના જીવાદોરી સમાન મેશ્વો ડેમ માં રાજસ્થાન અને ઉપરવાસમાં વરસેલા અનાધાર વરસાદના પગલે ૧૦૭૩૦ ક્યુસેક પાણીની આવક થતા ડેમની ૨૦૮.૨૩ મીટર થી વધી ૨૦૮.૫૩ મીટર સપાટીએ પહોંચી હતી વરસાદ ખેંચાતા અને પીવાના પાણી ની તંગીના એંધાણ વચ્ચે મેશ્વો ડેમમાં પાણીની નવી આવકથી હાલ પૂરતી સમસ્યાનું સમાધાન થતા લોકોમાં આનંદ છવાયો અને તંત્રએ પણ હાશકારો અનુભવ્યો હતો.